text: প্রকাশিত: ৫:৫৯ অপরাহ্ণ, সেপ্টেম্বর ১৫, ২০২০ | আপডেট: ৫:৫৯:অপরাহ্ণ, সেপ্টেম্বর ১৫, ২০২০
  মহা ধুমধামে বিবাহের বছরপূর্তি তো পালন করাই যায়। কিন্তু বরটি যদি হয় একটি গাছ? তবে ভাবুন তো বিষয়টি কেমন হবে? ভেবে পাচ্ছেন নাতো কিছু? বাস্তবে এমনটিই হয়েছে। ইংল্যান্ডের লিভারপুরের বাসিন্দা কেট কানিংহাম।
  মূলতঃ লিভারপুলের সেফটন শহরে রিমরোজ ভ্যালি কান্ট্রি পার্কের গাছ কেটে সেখান দিয়ে রাস্তা তৈরির পরিকল্পনা করছে প্রশাসন। কিন্তু সেখানকার বাসিন্দারা চাইছেন না, রাস্তা তৈরির জন্য এই পার্ক ধ্বংস হয়ে যাক। তাই পার্কটি বাঁচাতে তারা নানান ভাবে আন্দোলন করেছেন।
  গত বছর সেপ্টেম্বর উত্তর পশ্চিম ইংল্যান্ডের মাসেইসাইড এলাকার রিমরোজ ভ্যালি কাউন্টির ঐ গাছটিকে বিয়ে করেন কেট। এ বছর বেশ ঘটা করে বিবাহবার্ষিকীও পালন করেছেন। বিবাহবার্ষিকীতে গাছটির সঙ্গে ছবি তোলা ছাড়াও এর ডালে চড়ে সময় কাটিয়েছেন। গাছটির সঙ্গে কোনো দিন বিবাহ বিচ্ছেদের পরিকল্পনা নেই বলে স্পষ্ট জানিয়ে দিয়েছেন কেট কানিংহাম।